कृष्णगोपाल श्रेष्ठ
कृष्णगोपाल श्रेष्ठ एक नेपाली राजनीतिज्ञ र नेपालका पूर्व मन्त्री हुन्। उनी नेपालको प्रमुख प्रतिपक्षी दल नेकपा (एमाले) का राजनीतिज्ञ हुन्।

राजनीतिक करियर 
श्रेष्ठ सन् १९७९ मा नेकपा एमालेको पूर्ववर्ती नेकपा मालेको सदस्य भएर राजनीतिमा प्रवेश गरेका थिए। दलविहीन पञ्चायत व्यवस्था विरुद्धको लडाइँमा उनी पटक–पटक गिरफ्तार र जेल परेका थिए। सन् १९८२ मा पार्टीको काठमाडौँ जिल्ला सचिव बनेका थिए। उनले सन् १९८६ मा भक्तपुर जिल्ला सचिव, सन् १९९० मा ललितपुर जिल्ला सचिव र (माओवादी केन्द्र)सँग एकता भएए नेकपा एमाले संस्थागत राजनीतिक दल भएपछि सन् १९९८ देखि सन् २०१८ सम्म उनी नेकपाको केन्द्रीय सदस्य बनेका थिए।

पार्टीका सचिव मदन भण्डारीले आफ्नो सिट छाडेपछि उनी वि.स. २०४८ को उपनिर्वाचनमा काठमाडौँ ५ बाट निर्वाचित भएका थिए। उनी आम निर्वाचन २०५१ मा काठमाडौँ ७ निर्वाचन क्षेत्रबाट विजयी भएका थिए तर आम निर्वाचन २०५६ मा उनी काठमाडौँ ७ बाट पराजित भएका थिए। 

सन् २००५ मा उनी स्थानीय विकास राज्य मन्त्री नियुक्त गरिएका थिए। सन् २००८ को संविधानसभा निर्वाचनमा उनी काठमाडौँ ९ बाट पुन: उम्मेदवार भएपनि पराजित भएका थिए। सन् २०१३ को दोस्रो संविधानसभाको निर्वाचनमा समेत उनी काठमाडौँ ९ निर्वाचन क्षेत्रबाट नेकपा एमालेका उम्मेदवार थिए तर आफ्नो लामो समयदेखिका प्रतिद्वन्द्वी नेपाली कांग्रेसका ध्यान गोविन्द रञ्जितसँग पराजित भएका थिए।

वि.सं. २०७४ को प्रतिनिधिसभा निर्वाचनमा उनी वाम गठबन्धनको नेकपा एमालेको प्रतिनिधित्व गर्दै काठमाडौँ ९ निर्वाचन क्षेत्रबाट निर्वाचित भएका थिए। नेकपा एमालेको नेकपा (माओवादी केन्द्र)सँग एकीकरण भएपछि उनी नयाँ पार्टीको कोषाध्यक्ष तथा आर्थिक व्यवस्थापन विभागको उपप्रमुखमा नियुक्त भएका थिए।

व्यक्तिगत जीवन 
उनको जन्म सन् १९५८ अक्टोबर १ मा काठमाडौँमा बुवा हरिलाल र आमा हरिमाया श्रेष्ठको घरमा भएको थियो। उनले आफू विनम्र पृष्ठभूमिबाट आएको र एकै पटक सोझै पाँच कक्षामा भर्ना भएको बताएका थिए। उनले अर्थशास्त्रमा स्नातकोत्तरको उपाधि प्राप्त गरेका छन्। उनको दुई छोरी छिन्।

निर्वाचन इतिहास

सन्दर्भ सामग्रीहरू 

नेपालको सङ्घीय संसदका सदस्यहरू
सन् १९५८ मा जन्म
नेपाल सरकारका मन्त्रीहरू
नेपाल कम्युनिष्ट पार्टीका राजनीतिज्ञहरू
जीवित मानिसहरू
नेपालका सांसदहरू २०७४–२०७९
नेपालका सांसदहरू २०७९–